પ્રાચીન ઇજિપ્તની નાઇલ સંસ્કૃતિમાં એખનેટન અને તુતનખામનના સમયે જે જીવન, ઇશ્વર અને ધર્મની માન્યતા હતી, તેનાથી ગહન, ઉચ્ચ કક્ષાની ભારતીય ફિલોસોફી વેદ-ઉપનિષદમાં નિહિત છે. ‘મધુસંચય’ના સુજ્ઞ વાચકો જાણે છે કે ભારતીય ફિલોસોફી જીવન અને અસ્તિત્વને પરમ સત્ય, પરમ તત્ત્વની ખોજ પ્રત્યે દોરે છે. સમયનાં વહેણ સાથે સમાજ સત્વ ખોતો ગયો, ભારતીય શાસ્ત્રો ઉપેક્ષિત થતાં ગયાં અને તેમાંથી ફલિત જ્ઞાનના અર્થઘટનમાં વિસંગતિઓ પેદા થતી ગઈ, પણ તેની ચર્ચા અત્રે અપ્રસ્તુત છે.